### NN 39/2024 (3.4.2024.), Pravilnik o izmjenama i dopunama Pravilnika o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj

MINISTARSTVO PRAVOSUĐA I UPRAVE

705

Na temelju članka 22. stavka 6. Zakona o udrugama (»Narodne novine«, br. 74/14., 70/17., 98/19. i 151/22.), ministar pravosuđa i uprave donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA REGISTRA UDRUGA REPUBLIKE HRVATSKE I REGISTRA STRANIH UDRUGA U
 REPUBLICI HRVATSKOJ

Članak 1.

U Pravilniku o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj (»Narodne novine«, br. 4/15. i 14/20.) u članku 4. stavak 9. mijenja se i glasi:

»(9) Registar udruga sadrži rubriku »Napomena« u koju se upisuju podaci vezani za djelovanje udruge (podaci o usklađenju statuta, isteku mandata, proteku roka za održavanje skupštine, pokrenutim upravnim sporovima, sigurnosnim mjerama, predstečajnoj nagodbi, izdanim obveznim prekršajnim nalozima, podnesenim optužnim prijedlozima, postojanju zapreke za zastupanje, inspekcijskim mjerama, prekidu postupka i slično) te za prestanak.«.

Iza stavka 10. dodaje se stavak 11. koji glasi:

»(11) U registar udruga upisuju se podaci o rješenju koje je doneseno po službenoj dužnosti, temeljem odredbi članka 17. Zakona o izmjenama i dopunama Zakona o udrugama (»Narodne novine«, broj 151/22.).«.

Članak 2.

U članku 5. stavku 5. riječi: »Ministarstvu uprave (u daljnjem tekstu: Ministarstvo)« zamjenjuju se riječima: »tijelu državne uprave nadležnom za poslove opće uprave«.

Članak 3.

U članku 6. stavak 3. mijenja se i glasi:

»(3) U zbirku isprava pohranjuje se:

– rješenje o upisu u registar udruga

– popunjeni i potpisani obrazac zahtjeva za upis u registar udruga

– zapisnik o radu i odlukama osnivačke skupštine

– odluka skupštine o pokretanju postupka za upis u registar udruga

– ovjereni statut

– popis osnivača i osoba ovlaštenih za zastupanje udruge

– izvod iz sudskog ili drugog registra za stranu pravnu osobu osnivača udruge

– suglasnost ili odobrenje iz članka 23. podstavka 10. Zakona o udrugama (»Narodne novine«, br. 74/14., 70/17., 98/19. i 151/22., u daljnjem tekstu: Zakon)

– ovjerena suglasnost iz članka 11. stavka 3. Zakona

– ovjerena izjava iz članka 15. stavaka 2., 3. i 4. Zakona

– rješenje o upisu promjena u registar udruga

– popunjeni i potpisani obrazac zahtjeva za upis promjena u registar udruga

– popis osoba ovlaštenih za zastupanje

– zapisnik o radu i odlukama skupštine odnosno drugog nadležnog tijela o promjeni

– odluka o pripajanju i odluke skupština udruga koje sudjeluju u pripajanju o suglasnosti za pripajanje, odluke o spajanju te odluke o podjeli udruge

– ovjereni novi statut, odnosno ovjerene izmjene i dopune statuta

– odluka o prestanku postojanja udruge

– rješenja koja se donose o statusnim promjenama, sukladno odredbama članaka 38. do 41. Zakona

– drugi akti koji se donose u postupku prestanka postojanja udruge, sukladno odredbama članaka 48. do 52. Zakona

– rješenje koje se donosi sukladno odredbama članka 17. Zakona o izmjenama i dopunama Zakona o udrugama (»Narodne novine«, broj 151/22.).«.

Članak 4.

U članku 7. stavak 3. mijenja se i glasi:

»(3) Zahtjevu za upis u registar udruga prilažu se:

– zapisnik o radu i odlukama osnivačke skupštine

– odluka skupštine o pokretanju postupka za upis u registar udruga, ako takva odluka nije donesena na osnivačkoj skupštini

– dva primjerka statuta

– popis osnivača i osoba ovlaštenih za zastupanje udruge

– preslika osobne iskaznice ili putovnice za osnivače, likvidatora i osobe ovlaštene za zastupanje udruge

– izvod iz sudskog ili drugog registra za stranu pravnu osobu osnivača udruge i preslika osobne iskaznice ili putovnice za njenog predstavnika u udruzi

– ovjerena suglasnost iz članka 11. stavka 3. Zakona

– ovjerene izjave osnivača o nepostojanju zapreke iz članka 11. stavaka 7. i 8. Zakona

– ovjerene izjave osoba ovlaštenih za zastupanje i likvidatora o nepostojanju zapreke iz članka 19. stavaka 2. i 3. Zakona

– ovjerena izjava iz članka 15. stavaka 2., 3. i 4. Zakona

– suglasnost ili odobrenje nadležnog tijela iz članka 23. podstavka 10. Zakona.«.

Članak 5.

U članku 10. stavak 3. mijenja se i glasi:

»(3) Zahtjevu iz stavka 2. ovog članka, ovisno o promjeni koja se prijavljuje, prilažu se:

– zapisnik o radu tijela udruge, koje je po statutu nadležno za donošenje odluke zbog koje se traži upis promjene u registar udruga

– dva primjerka novog statuta ili dva primjerka izmjena i dopuna statuta

– preslika osobne iskaznice ili putovnice osoba ovlaštenih za zastupanje udruge, odnosno likvidatora

– ovjerene izjave osoba ovlaštenih za zastupanje i likvidatora o nepostojanju zapreke iz članka 19. stavaka 2. i 3. Zakona

– odluke skupština o statusnim promjenama

– ovjerena izjava iz članka 15. stavaka 2., 3. i 4. Zakona

– suglasnost ili odobrenje nadležnog tijela iz članka 23. podstavka 10. Zakona.«.

Članak 6.

U članku 13. stavku 5. riječ: »Ministarstvu« zamjenjuje se riječima: »tijelu državne uprave nadležnom za poslove opće uprave«.

Članak 7.

U članku 14. iza stavka 3. dodaje se stavak 4. koji glasi:

»(4) Registar stranih udruga sadrži rubriku »Napomena« u koju se upisuju podaci vezani za djelovanje strane udruge (pokrenutim upravnim sporovima, izdanim obveznim prekršajnim nalozima, podnesenim optužnim prijedlozima, postojanju zapreke za zastupanje, inspekcijskim mjerama i slično) te za prestanak.«.

Članak 8.

U članku 16. stavci 3. i 4. mijenjaju se i glase:

»(3) Zahtjevu za upis u registar stranih udruga prilažu se:

– izvadak iz registra u kojem je u državi po čijem pravu je osnovana strana udruga upisana, ne stariji od šest mjeseci, iz kojega je vidljivo tko je ovlašten zastupati stranu udrugu

– odluka o osnivanju strane udruge ovjerena od nadležnog tijela strane države, ako prema pravu države po kojem je osnovana nije propisan upis u registar

– ovjerena izjava nadležnog tijela strane udruge da za stranu udrugu i osobu ovlaštenu za zastupanje strane udruge ne postoji zapreka u smislu članka 19. stavaka 2. i 3. Zakona

– ovjerena izjava osobe ovlaštene za zastupanje strane udruge u Republici Hrvatskoj o nepostojanju zapreke iz članka 19. stavaka 2. i 3. Zakona

– odluka o imenovanju osobe ovlaštene za zastupanje strane udruge u Republici Hrvatskoj

– odluka o ciljevima i djelatnostima koje će strana udruga obavljati u Republici Hrvatskoj

– izvod iz statuta ili drugog akta iz kojeg su vidljivi ciljevi i djelatnosti strane udruge

– preslika isprave o identitetu osobe ovlaštene za zastupanje strane udruge u Republici Hrvatskoj

– potvrda o OIB-u strane udruge izdana od Ministarstva financija, Porezne uprave

– drugi dokazi, ako su posebnim zakonom propisani posebni uvjeti za upis u registar stranih udruga.

(4) Uz priloge navedene u stavku 3. podstavcima 1., 2., 3., 4., 5., 6. i 7. ovoga članka, prilažu se i ovjereni prijevodi istih na hrvatskom jeziku i latiničnom pismu.«.

Članak 9.

U članku 17. stavak 4. mijenja se i glasi:

»(4) Zahtjevu za upis promjena u registar stranih udruga, ovisno o promjeni koja se prijavljuje, prilažu se:

– odluka nadležnog tijela o promjeni, odnosno o prestanku djelovanja strane udruge u Republici Hrvatskoj

– ovjerena izjava osobe ovlaštene za zastupanje strane udruge u Republici Hrvatskoj o nepostojanju zapreke iz članka 19. stavaka 2. i 3. Zakona

– preslika isprave o identitetu osobe ovlaštene za zastupanje strane udruge u Republici Hrvatskoj

– ovjereni prijevod na hrvatskom jeziku i latiničnom pismu dokumenata iz podstavka 1. i 2. ovog stavka.«.

Članak 10.

U članku 18. iza stavka 3. dodaje se novi stavak 4. koji glasi:

»(4) Izvadak sadrži i podatke koji se upisuju u rubriku »Napomena«.«.

Dosadašnji stavci 4., 5., 6. i 7. postaju stavci 5., 6., 7. i 8.

Članak 11.

U članku 20. stavku 2. riječ: »Ministarstva« zamjenjuje se riječima: »tijela državne uprave nadležnog za poslove opće uprave«.

Članak 12.

U članku 22. riječ: »Ministarstvo« zamjenjuje se riječima: »tijelo državne uprave nadležno za poslove opće uprave«.

Članak 13.

U članku 24. riječi: »internetskoj stranici županije, odnosno Grada Zagreba i Ministarstva« zamjenjuju se riječima: »mrežnoj stranici županije, odnosno Grada Zagreba i tijela državne uprave nadležnog za poslove opće uprave«.

Članak 14.

Obrasci broj 1, 3, 4 i 5 u izmijenjenom sadržaju, tiskani su uz ovaj Pravilnik i čine sastavni dio Pravilnika o sadržaju i načinu vođenja Registra udruga Republike Hrvatske i Registra stranih udruga u Republici Hrvatskoj.

Članak 15.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 230-01/23-01/92
 Urbroj: 514-07-04/01-24-03
 Zagreb, 22. ožujka 2024.

Ministar
 dr. sc. Ivan Malenica, v. r.

![](/files/_web/sluzbeni-dio/2024/132942/images/8532.jpg)

![](/files/_web/sluzbeni-dio/2024/132942/images/8525.jpg)

![](/files/_web/sluzbeni-dio/2024/132942/images/8515.jpg)

![](/files/_web/sluzbeni-dio/2024/132942/images/8508.jpg)

![](/files/_web/sluzbeni-dio/2024/132942/images/8501.jpg)

![](/files/_web/sluzbeni-dio/2024/132942/images/8493.jpg)

![](/files/_web/sluzbeni-dio/2024/132942/images/8485.jpg)

![](/files/_web/sluzbeni-dio/2024/132942/images/8474.jpg)

![](/files/_web/sluzbeni-dio/2024/132942/images/8466.jpg)

![](/files/_web/sluzbeni-dio/2024/132942/images/8453.jpg)